Vi boede i lejligheden, med en amazing terrace. Terassen var fin. Lejligheden var vurderet som 5 stjernet med 8 sengepladser. Måske var 4 stjerner mere korrekt. de 8 sengepladser var 2 dobbeltsenge, 2 køjesenge og 2 som skulle sove i stuen på en sofa. Bestemt ikke ideelt, når man er 6 voksne. Køkkenet var under al kritik - bestemt ikke mere end 2 stjerner. vi skulle have gæster, således at vi var 7 voksne til middag. Der var ikke 2 ens vinglas i lejligheden, alt service og bestik var snavset på grund af en gammel opvaskemaskine, som hverken fik afspændingsmiddel eller salt.
Natalia, som var vores kontakt med airbnb var fantastisk. Hun sørgede for nyt bestik, nye glas, nyt porcelæn. Desværre fandtes ingen fade og skåle, så alt blev serveret i dybe tallerkener. Natalia gjorde et fint arbejde og var hurtig til at svare, når vi spurgte om noget.
Alt var dog ikke dårligt. Beliggenheden var fin og der var ro i kvarteret om natten. Flere små restauranter i nabolaget, som kan anbefales, men ikke en lejlighed, som vi vil besøge en anden gang og slet ikke til den pris. (Rengøringen i værelser, badeværelser og stue var fin men køkkenet var ikke let at gøre noget ved)